Pau Torres

Pau Francisco Torres (s. 16. tammikuuta 1997 Vila-real, Espanja) on espanjalainen jalkapalloilija. Hän edustaa Englannin Valioliigassa pelaavaa Aston Villaa ja on pelipaikaltaan keskuspuolustaja.

 Seurajoukkueura 
Torres on kotikaupunkinsa jalkapalloseura Villarrealin kasvatti. Hän teki ensiesiintymisensä seuran reservijoukkuueessa 21. elokuuta 2016 maan kolmanneksi korkeimmalla sarjatasolla Segunda División B:ssä  ottelussa UE Cornellàa vastaan.El Villarreal B se estrenó con derrota en Cornellà con un solitario gol encajado en el minuto 91 (1-0) Castellón Información. Viitattu 2.8.2020. 

Torres teki ensimmäisen maalinsa reservijoukkueessa 8. lokakuuta 2016 kotiottelussa CF Badalonaa vastaan.Al Villarreal B le anulan dos goles legales ante un Badalona que el empató en el minuto 94 (2-2) Castellón Información. Viitattu 2.8.2020.  Hänen ensiesiintymisensä seuran edustusjoukkueessa tapahtui 20. joulukuuta 2016 Copa del Reyn ottelussa CD Toledoa vastaan.Pato evita la sorpresa del Toledo y Manolo, la goleada AS. Viitattu 2.8.2020.  Samalla hänestä tuli ensimmäisen Vila-realissa syntynyt pelaaja 13 vuoteen, joka on tehnyt ensiesiitymisensä seuran edustusjoukkueessa.Pau Torres, primer futbolista nacido en Vila-real que debuta en 13 años Sport. Viitattu 2.8.2020.  Ensimmäisen ottelunsa maan pääsarjassa Primera Divisiónissa Torres pelasi 26. marraskuuta 2017 kotikentällä Sevillaa vastaan.El Sevilla remonta dos goles y se lleva la victoria de Villarreal RTVE. Viitattu 2.8.2020. 

6. elokuuta 2018 Torres siirtyi yhden kauden kestävällä lainasopimuksella Málagaan.Pau Torres: "La oferta del Málaga CF era irrechazable" La Opinión de Málaga. Viitattu 2.8.2020.  Hän oli sivussa kauden aikana vain neljästä ottelusta, jonka päätteeksi joukkue pääsi karsimaan paikasta maan pääsarjaan. Kauden päätteeksi hän palasi takaisin kasvattajaseuraansa.Pau Torres volverá al Villarreal La Opinión de Málaga. Viitattu 2.8.2020. 

Paluun jälkeen Torres onnistui vakiinnuttamaan avauskokoonpanopaikkansa Villarrealissa.Pau Torres, entre los once que han disputado todos los minutos en Liga La Vanguardia. Viitattu 2.8.2020  Lokakuussa 2019 hän teki seuran kanssa jatkosopimuksen vuoteen 2024 asti.El Villarreal CF renueva a Pau hasta 2024  Villarreal CF. Viitattu 2.8.2020.  Hän pelasi kauden aikana yhteensä 34 sarjaottelua, joissa syntyi kaksi maalia. Kaudella 2020–2021 hän teki 33 liigaottelussa kaksi maalia. Eurooppa-liigassa hän pelasi yhdeksän ottelua, mukaan lukien voitokas loppuottelu Manchester Unitedia vastaan, ja teki yhden maalin. Kaudella 2021–2022 pelaamissaan 33 Primera Divisiónin ottelussa hän viimeisteli viisi maalia. Mestarien liigassa hän pelasi välierissä karsiutuneen Villarrealin kaikki 12 ottelua alusta loppuun ja teki yhden maalin. Kaudella 2022–2023 hän pelasi 34 Primera Divisiónin ottelua ja teki yhden maalin.

12. heinäkuuta 2023 Torres siirtyi englantilaisseura Aston Villaan viisivuotisella sopimuksella ja hänestä maksettiin arviolta noin 33 miljoonan euron siirtokorvaus.Pau Torres ya es jugador del Aston Villa Marca. Viitattu 15.7.2023.  Hän pelasi tulokaskaudellaan 29 valioliigaottelua, ja teki kaksi maalia. Konferenssiliigassa hän pelasi seitsemän ottelua. Kaudella 2024–2025 hän pelasi Valioliigassa 24 ottelua. Mestarien liigassa hän pelasi yhdeksän ottelua ja syötti kaksi maalia.

 Maajoukkueura 
4. lokakuuta 2019 Torres sai ensimmäisen kutsunsa Espanjan maajoukkueeseen EM-karsintaotteluihin Norjaa ja Ruotsia vastaan.Reguilón, Pau Torres y Gerard, las grandes novedades en la lista de España de Robert Moreno Marca. Viitattu 2.8.2020.  Ensimmäisen maaottelunsa Torres pelasi kuitenkin vasta 15. marraskuuta 2019 Maltaa vastaan, jossa hän onnistui myös maalinteossa.Dani Olmo and Pau Torres make history in Spain stroll  AS. Viitattu 2.8.2020.  EM-kilpailuissa 2021 hän oli kolme kertaa avauskokoonpanossa ja pelasi Espanjan kaikissa kuudessa ottelussa. Samana vuonna käydyissä Tokion olympialaisissa hän pelasi täyden ajan hopeaa saavuttaneen Espanjan kaikissa kuudessa ottelussa. MM-kilpailuissa 2022 hän pelasi ottelun Japania vastaan.

 Lähteet 

 Aiheesta muualla 
 Pau Torresin tilastot Soccerway-sivustolla 
 Pau Torresin tilastot BDFutbol-sivustolla 

Luokka:Espanjalaiset jalkapalloilijat
Luokka:Espanjalaiset olympiamitalistit
Luokka:Vuonna 1997 syntyneet
Luokka:Elävät henkilöt